Arnold Knüpffer

Arnold Friedrich Johann Knüpffer, myös Knüpfer, (1777–1843) oli virolainen kansanrunouden keräilijä ja kielentutkija. Hän opiskeli teologiaa Jenan yliopistossa 1794–1897 ja oli Kadrinan seurakunnan kirkkoherra vuodesta 1800 kuolemaansa saakka. Hänelle tarjottiin 1833 Vironmaan superintendentin virka, jota hän ei kuitenkaan ottanut vastaan. 

Osan laajoista kansanrunouskokoelmistaan Knüpffer julkaisi Johann Heinrich Rosenplänterin Beiträgeissä (XI ja XVIII, muun muassa runot Salme ja Tammelaul). Suuri osa Neusin julkaisemista virolaisista kansanlauluista on Knüpfferin keräämiä. Knüpfferin kielitieteellisistä julkaisuista ovat merkittäviä arvokas Über die Bildung und Ableitung der Wörter in der Ehstnischen Sprache (Beiträge III ja VIII) sekä Bemerkungen über die Declinations- und Casusformen der Ehstnischen Sprache (1817).

Lähteet 

Virolaiset kielitieteilijät
Virolaiset folkloristit
Virolaiset papit
Vuonna 1777 syntyneet
Vuonna 1843 kuolleet